མཁས་པའི་མཆོག་ཏུ་གྱུར་པ་ཀུན་མཁྱེན་ཉི་མ་བསྟན་འཛིན་ནི།ཡབ་གཡུང་དྲུང་བཀྲ་ཤིས་དང།ཡུམ་རག་ཟ་བསོད་དགའ་གཉིས་ཀྱི་སྲས་སུ་རབ་བྱུང་བཅུ་བཞི་པའི་ཆུ་བྱའི་ལོ་སྟེ་ཕྱི་ལོ་༡༨༡༣ལོར་སྡེ་དགེ་ལྷ་ཐོག་པའི་ཡུལ་ཞེས་བྱ་བར་ཀཾ་ཚང་གི་གདུང་དུ་སྐུ་འཁྲུངས།འདས་པའི་ལོ་ཚིགས་ལ་དེ་སྔར་འདི་ཞེས་ཐག་ཆོད་པའི་གསལ་ཁ་བཏོད་པ་མ་མཐོང་།འོན་ཀྱང་ཁུངས་དང་གསལ་ཁ་ཆེ་ཤོས་ནི་ཁོང་གི་སློབ་མ་འགྲོ་མགོན་ཤེས་རབ་གཡུང་དྲུང་གི་རྣམ་ཐར་ལས་གསུངས་པ་ལྟར་ན་ཕལ་ཆེར་ཕྱི་ལོ་༡༨༧༠སྟེ་རབ་བྱུང་བཅོ་ལྔ་པ་ལྕགས་རྟའི་ཟླ་བ་གསུམ་པའི་ཚེས་ཉེར་དྲུག་གི་ཉིན་དགོངས་པ་གཞན་དོན་དུ་ཕེབས་ཚུལ་གསལ།